Ալան Չումակ

Ալան Վլադիմիրովիչ Չումակ, (, ), խորհրդային և ռուս հեռուստատեսային գործիչ։ Իրեն ներկայացնում էր որպես բուժարար և էքստրասենս, մի քանի գրքերի հեղինակ է։ Սոցիալական և անոմալ երևույթների ուսումնասիրման տարածաշրջանային հանրային ֆոնդի նախագահ։

Կենսագրություն 
Ստացել է լրագրողի կրթություն Մոսկվայի պետական համալսարանի ժուռնալիստիկայի ֆակուլտետում, 1965 թվականից սկսած աշխատել է հեռուստատեսությունում, որպես սպորտային մեկնաբան, նաև աշխատել է «Նովոստի» լրատվական գործակալությունում որպես խմբագիր։ 1970-ականների վերջին իր խոսքով` խաբեբա-բուժարարների մասին բացահայտող հոդված պատրաստելիս իր մեջ որոշակի էներգետիկ կարողություններ է զգացել։ 1983 թվականից աշխատել է Լ. Գ. Շչուկինայի անվան հոգեբանության ինստիտուտում։
1980-ականների վերջին և 1990-ականների սկզբին դարձել է Ռուսաստանի ամենահայտնի «բուժարարներ»-ից մեկը` շնորհիվ հեռուստատեսային սեանսների։ Այդ սեանսների ընթացքում հիպնոսացնող շարժումներով «լիցքավորում էր» տարբեր նյութեր` ջուր, քսուքներ, կրեմներ և այլն։ Հիպնոսն անում էր ոչ միայն ստուդիայում, այլև` հեռուստադիտողի հետ և այդ ընթացքում որևէ բառ չէր ասում, միայն պասսեր էր անում և շարժում շուրթերը։ Առողջապահության նախարարության կողմից ոչ ավանդական բժշկությունը սահմանափակող օրենք ընդունելուց հետո Չումակի գործունեությունն արգելքի տակ է ընկնում և Ռուսաստանի տարածքում առհասարակ կասեցվում է։ 2000 թվականի ընտրություններին Սամարայի մարզում առաջադրել է իր թեկնածությունը` Պետդումա մտնելու համար, սակայն պարտվել է` հավաքելով ընտրողների 3%-ից քիչ ավելի ձայներ։
2008-2009 թվականների ձմռանը ռադիոհաղորդման ժամանակ հայտարարել է, որ հատուկ կարողություններն իրեն սովորեցրել են գլխում լսվող ձայները, իսկ ինքը գրել է «իրեն թելադրվող դասախոսությունների սեղմագիրը»։ Դրանց միջոցով էլ ինքը սովորել է։ Իր առաջին գրքում նա մի քանի գլուխ է նվիրել այդ փաստին, որտեղ նշում է, թե իր գլխում եղած ուսուցիչների ձայները պարզապես սովորեցրել են իրեն օգտվել իր հնարավորություններից` մարդկանց բուժել ու միևնույն ժամանակ նրանց վնաս չհասցնել, ինչպես նաև` նրան պատմել են աշխարհի կառուցվածքի մասին։
Մահացել է Մոսկվայում, 2017 թվականի հոկտեմբերի 9-ին.

Քննադատություն 
Սուտ գիտության դեմ պայքարող հանձնաժողովի նախագահ ակադեմիկոս Էդուարդ Պավլովիչ Կրուգլյակովը «Չումակի էֆեկտն» անվանել է բուժարարներին միանգամայն անհայտ գիտություն, գրեթե հրաշագործ բուժական ուժ` պսևդոգիտություն։ Նա նշել է, որ լուրջ հոգեթերապևտները երբևէ չեն հանդիպել որևէ դեպքի, երբ ոչ ավանդական բժշկությունն օգնել է ծանր հիվանդ մարդկանց և ընդգծել է, որ հիվանդները վնասում են իրենց` վստահելով բուժարարների հրաշագործ հնարավորություններին։

Գրքեր 
 Тем, кто верит в чудо. — М.: ЭКСМО, 2007. — 256 с. — ISBN 978-5-699-25981-6.
 Книга-экстрасенс. Практические приемы по исцелению себя и своих близких. — М.: ЭКСМО, 2008. — 256 с. — ISBN 978-5-699-29185-4.
 Исцеляющая сила внутри вас. — М.: ЭКСМО, 2009. — 272 с. — ISBN 978-5-699-36644-6.

Ծանոթագրություններ

Արտաքին հղումներ 
 allanchumak.ru — Ա. Վ. Չումակի պաշտոնական կայքը
 
 
 «Էքստրասենսի մեղայականը. Ալան Չումակ» (վավերագրական հեռուստաֆիլմ, Ռուսաստան, 2016; ֆիլմի ստեղծման ժամանակ օգտագործվել են արխիվային կադրեր)։

Ռուս լրագրողներ
Ռուս գրողներ
Խորհրդային խմբագիրներ
Խորհրդային լրագրողներ
Հեռուստահաղորդավարներ
Նոր Դոնսկի գերեզմանատանը թաղվածներ
Ռուս հեռուստաանձինք
Ռուս հաղորդավարներ